NORAKSTS

|  |  |
| --- | --- |
| 28.05.2025. | Nr.6/12 |

###### ČIEKURU IELAS NOSAUKUMA PIEŠĶIRŠANA TRANSPORTA INFRASTRUKTŪRAS TERITORIJAI 3.LĪNIJĀ 18Z, JELGAVĀ

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas pilsētas pašvaldības administrācijas Būvvalde 2020. gada 3. februārī pieņēma lēmumu Nr.57/4-5.1/A “Būvniecības ieceres akceptēšana un būvatļaujas izdošana ielu pārbūvei 1., 2., 3. līnijās un Nameja ielas rajonā, Jelgavā”. Būvniecības iecere paredz 2.līnijas un 3.līnijas, posmā no Nameja ielas līdz perspektīvajai ielai, pārbūvi, kas sevī ietver arī perspektīvās ielas izbūvi.

Saskaņā ar Zemgales rajona tiesas Jelgavas pilsētas zemesgrāmatas nodalījuma Nr.100000737936 datiem zemes vienība ar kadastra apzīmējumu 0900 021 0773 ietilpst nekustamā īpašuma 3.līnija 18Z, Jelgava (kadastra numurs 0900 021 0878) sastāvā. Zemes vienībai noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101), noteiktas ielas sarkanās līnijas un noteikts funkcionālais zonējums - Transporta infrastruktūras teritorija (TR).

Saskaņā ar 2025. gada 10. marta Jelgavas valstspilsētas pašvaldības iestādes “Centrālā pārvalde” Būvvaldes (turpmāk – Būvvalde) aktu “Par objekta Ielu pārbūve 1., 2., 3. līnijās un Nameja ielas rajonā, Jelgavā pieņemšanu ekspluatācijā” (turpmāk - Akts) jaunizbūvētais ielas posms ir pieņemts ekspluatācijā.

Atbilstoši Ministru kabineta 2021. gada 29. jūnija noteikumu Nr.455 “Adresācijas noteikumi” 11.punktam pilsētu un ciemu teritorijā ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu.

Jelgavas valstspilsētas pašvaldības tīmekļvietnē www.jelgava.lv laika posmā no 2024. gada 2. maija līdz 27. maijam tika organizēta balsošana par nosaukumu jaunajai ielai, kas tiek izbūvēta no 2.līnijas līdz 3.līnijai. Pēc balsošanas rezultātiem visvairāk balsis saņemtas par Čiekuru ielu. Ņemot vērā balsošanas rezultātus un Aktu, 2025. gada 29. aprīlī Būvvalde nosūtīja pieprasījumu Valsts valodas centram atzinuma sniegšanai par Čiekuru ielas nosaukuma piešķiršanu nekustamajam īpašumam ar kadastra numuru 0900 021 0878 (zemes vienības kadastra apzīmējums 0900 021 0773).

Valsts valodas centrs 2025. gada 12. maijā ir sniedzis atzinumu Nr.1-16.1/367 “Par oficiālā vietvārda priekšlikumu”, saskaņā ar kuru priekšlikumu par oficiālā vietvārda “Čiekuru iela” piešķiršanu Jelgavā esošam publiskās transporta infrastruktūras objektam atzīst par atbilstošu Ministru kabineta 2012. gada 10. janvāra noteikumu Nr.50 “Vietvārdu informācijas noteikumi” (turpmāk - Noteikumi) prasībām attiecībā uz oficiālo vietvārdu.

Saskaņā ar Noteikumu 24.1.apakšpunktu, pašvaldība, pamatojoties uz Valsts valodas centra atzinumu, piešķir oficiālos vietvārdus un oficiālos paralēlnosaukumus adresācijas objektiem, kas noteikti normatīvajos aktos adresācijas jomā.

Ievērojot minēto un pamatojoties uz Administratīvo teritoriju un apdzīvoto vietu likuma 11.panta trešo daļu un Pašvaldību likuma 10.panta pirmās daļas 6.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Piešķirt ielas nosaukumu “Čiekuru iela” transporta infrastruktūras teritorijai 3.līnijā 18Z, Jelgavā (nekustamā īpašuma kadastra numurs 0900 021 0878, zemes vienības kadastra apzīmējums 0900 021 0773).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. maijā